Nordjyllands Politi har for de første 11 måneder af året, registreret en markant nedgang i antallet af indbrud i Nordjylland.
 

I perioden fra januar til november måneder i år, har Nordjyllands Politi registreret 2.827 indbrud i beboelse, 3.148 indbrud i erhvervsejendomme og 1.306 indbrud i fritidshuse - i alt 7.281 indbrud. Samlet set er der tale om et markant fald, i forhold til samme periode i 2009. Der var tale om 3.230 indbrud i beboelse, 3.647 i erhvervsejendomme og 1200 i fritidshuse - i alt 8.077 indbrud. Faldet foregik i antallet af indbrud i beboelse og erhvervsejendomme, mens der er tale om en mindre stigning i antallet af indbrud i fritidshuse.